تورکمن سیاسی و مدنی آکتیویستی احمد مرادی آرادان چئقدی!
بمناسبت درگذشت فعال سیاسی و فرهنگی احمد مرادی
سه شنبه گونی نوامبر آیی نئنگ ایکیسینده ایلدشیمیز احمد مرادی اوزاغا چکن آغئر کسل ضرارلی آلمانئنگ بیلی فلد شأهرینده اؤرأن ایر، من دیین واقتی آرامئزدان گیتدی.
احمد نررسه بار گویجونی هم اوقیبینی تورکمن حالقی نئنگ یاغتی گلجگی اوغروندا صارپ ادیپ گلدی، سیاسی قالامی دییسنگ ییتیدی، ادبی اوغرونداقی مقالالاری المئداما تأزه لیکلردن حابار بریأردی. دوغوردانام اونونگ جایی آرامئزدا گأدیلیپ قالدی.
بندرتورکمن ده و آشوراده-ده اؤنوپ-اؤسن احمد، اسپورت عألمینده هم دییسنگ آکتیودی. اورتا اوقوونی تماملان دؤورینده انقلاب اسلامی نینگ سیاسی تولقونلاری اونی هم اؤز ایچینه سووردی. اول تروباشدان یاشلاری انقلابی حرکته قوشماغا تاییارلادی، اولاردان قاوی سیاسی کادرلارئنگ یوزه چیقماغینی آرزولادی. سونگا باقا تورکمن حالقی نینگ مدنی و سیاسی اوجاغی نئنگ ایشلری بیلن دورلی آبادانچیلیق و صنفی ایشلره غاتناشدئ، ائلایتادا-دا بالیقچیلارئنگ حاق- حقوقینی قورایان- شورای صیادان- قوراماسینی یولا قویدی و بالیقچیلارینگ آلقیشینا مناسیپ بولدی.
مرکزی حکومت ینگ باسئشلاری گؤیجورگأنده احمد هم بئیله کی سیاسی آکتیویستلری یالی تورکمنستانا سئغینماغا مجبور بولدی و “ایل گویجی” نشریه سی نینگ نشری غایتادان یولا قویولاندا، شول باشدان اونونگ یازیجیلارئ نئنگ اساسی لاری نئنگ بیری حؤکمونده اورتا چیقدی، آلمانا ادیلن بوسغونلیق یئللارئندا-دا ایل گویجی نشریه سینی نینگ دورلی آد بیلن نشرینی دووام اتدیردی. سونگا باقا چپچی مرکز نشریه لرینده هم “تورکمنلر و ملی مسئله”، “تورکمنلر و تاریخی غوزغالانگلاری” تئمالاردان مقالالار یازدی.
مرحوم مرادی نئنگ اینگ سالداملی ایشلری نینگ بیری “تورکمن اتنونیم لار” کتابی نینگ تورکمنچه دن پارسچا ترجیمه سی بولدی.
بیز ایلدشیمیز احمد مرادی نئنگ یادینی و خاطئری المئداما دیری ساقلاماغا چالشاریس. مرحومینگ قالانلارینا صابیر دیله یأریس.
تورکمنی اؤورنیش مرکزی
2/11/2021
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab unk